ประกาศคณะกรรมการพิจารณาชดเชยค่าภาษีอากรสินค้าส่งออกที่ผลิตในราชอาณาจักร ที่ อ.1 /2525 เรื่อง  กำหนดอัตราเงินชดเชย
ประกาศคณะกรรมการพิจารณาชดเชยค่าภาษีอากร
ประกาศคณะกรรมการพิจารณาชดเชยค่าภาษีอากร
สินค้าส่งออกที่ผลิตในราชอาณาจักร
ที่ อ. ๑/๒๕๒๕
เรื่อง กำหนดอัตราเงินชดเชย
 

อาศัยอำนาจตามความในมาตรา ๑๑
แห่งพระราชบัญญัติชดเชยค่าภาษีอากรสินค้าส่งออกที่ผลิตในราชอาณาจักร พ.ศ. ๒๕๒๔
คณะกรรมการพิจารณาชดเชยค่าภาษีอากรสินค้าส่งออกที่ผลิตในราชอาณาจักร
โดยอนุมัติรัฐมนตรีว่าการกระทรวงการคลังออกประกาศ ดังต่อไปนี้

๑. ให้กำหนดอัตราเงินชดเชยสำหรับสินค้าส่งออกตามประเภทในแต่ละตอนของพิกัดอัตราศุลกากรขาเข้า
เป็นอัตราทั่วไปตามบัญชีอัตราเงินชดเชยท้ายประกาศนี้ โดยให้ผู้มีสิทธิได้รับเงินชดเชยได้รับเงินชดเชยในแต่ละกรณีดังนี้
๑.๑ กรณีที่ได้เสียภาษีอากรตามกฎหมายว่าด้วยพิกัดอัตราศุลกากรและประมวลรัษฎากรสำหรับของที่ได้นำเข้ามาใช้ในการผลิตสินค้าที่ได้ส่งออกไปแต่ไม่ได้รับคืนค่าภาษีอากรดังกล่าว
ให้ได้รับเงินชดเชยตามอัตรา ก.
๑.๒ นอกจากกรณีดังกล่าวใน ๑.๑
รวมทั้งกรณีผู้มีสิทธิได้รับเงินชดเชยที่ได้รับสิทธิและประโยชน์ตามพระราชบัญญัติส่งเสริมการลงทุนให้ได้รับเงินชดเชยตามอัตรา
ข.

๒. ให้ผู้มีสิทธิได้รับเงินชดเชยได้รับเงินชดเชยค่าภาษีการค้า
ซึ่งผู้ผลิตสินค้าส่งออกต้องเสียในกรณีที่ผู้มีสิทธิได้รับเงินชดเชยมิใช่ผู้ผลิต
เพิ่มเติมจากอัตราที่กำหนดในประกาศนี้ได้โดยยื่นหลักฐานและปฏิบัติตามหลักเกณฑ์
วิธีการและเงื่อนไขที่คณะกรรมการพิจารณาชดเชยค่าภาษีอากรสินค้าส่งออกที่ผลิตในราชอาณาจักรกำหนด

๓. สินค้าเฉพาะที่มีผู้ยื่นคำขอให้กำหนดอัตราเงินชดเชยทั้งตามประกาศกระทรวงการคลัง
ที่ ชภ. ๑/๒๕๒๔ เรื่องการให้ความช่วยเหลือแก่ผู้ส่งสินค้าออกในทางภาษีอากร
ลงวันที่ ๒๗ ธันวาคม พ.ศ. ๒๕๑๔ และตามพระราชบัญญัตินี้ แต่ยังมิได้มีการกำหนดอัตราเงินชดเชย
ให้ได้รับเงินชดเชยตามอัตราที่กำหนดในประกาศนี้ และให้มีผลย้อนหลังไป ๖ เดือน
นับแต่วันที่ยื่นคำขอให้กำหนดอัตราเงินชดเชยสำหรับสินค้านั้น ๆ

๔. อัตราเงินชดเชยค่าภาษีอากรที่ใช้อยู่เดิมก่อนวันที่ประกาศนี้ใช้บังคับให้ยังคงใช้ได้สำหรับการส่งสินค้าออกถึงวันที่
๓๐ กันยายน พ.ศ. ๒๕๒๗ และภายในเวลาดังกล่าวผู้มีสิทธิได้รับเงินชดเชยอาจขอรับเงินชดเชยตามอัตราในบัญชีอัตราเงินชดเชยท้ายประกาศนี้หรืออัตราเงินชดเชยค่าภาษีอากรที่ใช้อยู่เดิมก็ได้

ประกาศนี้ให้ใช้บังคับตั้งแต่วันประกาศในราชกิจจานุเบกษา
เป็นต้นไป[๑]


ประกาศ ณ วันที่ ๑๘ มกราคม ๒๕๒๕
ชาญชัย ลี้ถาวร
ปลัดกระทรวงการคลัง
ประธานกรรมการพิจารณาชดเชยค่าภาษีอากร
สินค้าส่งออกที่ผลิตในราชอาณาจักร
[เอกสารแนบท้าย]

๑. บัญชีอัตราเงินชดเชย
ท้ายประกาศคณะกรรมการพิจารณาชดเชยค่าภาษีอากร สินค้าส่งออกที่ผลิตในราชอาณาจักร
ที่ อ.1/2525

(ดูข้อมูลจากภาพกฎหมาย)































สุกัญญา/ผู้จัดทำ
๑๗
มีนาคม ๒๕๕๒

ก้องเกียรติ/ผู้จัดทำ
๒๓
มีนาคม ๒๕๕๒


[๑] ราชกิจจานุเบกษา
เล่ม ๙๙/ตอนที่ ๑๘/หน้า
๔๓๐/๙ กุมภาพันธ์ ๒๕๒๕